sa paligid ng isang malapad at mahabang dulang ay sumusulat ang mga nag aaral sa ateneo, ginagawa ang kanilang mga sulating ihaharap, niyayari ang kanilang mga suliranin sa piling ng mga ibang sumusulat sa mga papel na kulay rosa at may palamuting ukit na batbat ng mga guhit sa kanikanilang mga iniibig; ang isay gumagawa ng dula sa siping ng isang nag aaral na tumugtog ng plauta, kayat ang mga tulay napasusuwitan na sa simula pa lamang. sa dako pa roon, ang may katandaan, mga nag aaral ng facultad na, mga sutlang midias at sapatilyang may burda ang suot, ay nangaglilibang sa pagpapagalit sa mga batang pinipirol sa tainga na namumula na tuloy dahil sa kapipingot; dalawa tatlo ang pumipigil sa isang maliit na sumisigaw, umiiyak at ipinagtatanggol sa pamagitan ng kasisipa ang tali ng kaniyang salawal: ibig lamang na iwan siyang kagaya noong sumipot sa liwanag. pumapalag at umiiyak.